હળવદ - ધ્રાંગધ્રા રોડ પર હળવદ માર્કેટીંગ યાર્ડના જુદી જુદી 69 પેઢીઓના વેપારીઓ સાથે અંદાજે 3 માસ અગાઉ એરંડા, જીરૂ, ચણા, ધાણા સહિતના ખેતી પાકો યાર્ડના એક વેપારી સહિત ચાર શખ્સોએ ખરીદી કરેલી જેની રકમ આજ સુધી માર્કેટીંગ યાર્ડના વેપારીઓને નહીં આપતા આખરે આજે પ્રજાપતિ ટ્રેડીંગ નામની પેઢીના માલિક મનસુખભાઈ ઓઘડભાઈ પ્રજાપતિએ હળવદ પોલીસ મથકે ફરિયાદ કરી આરોપી અશોકભાઈ ગાંડાલાલ બાપોદરીયા, નવીનચંદ્ર રાયચંદ્ર દક્ષીણિ, ધ્રુવકુમાર નવીનચંદ્ર દક્ષીણી અને રાજુભાઈ કાંતિભાઈ સહિત ચાર શખ્સો સામે 3,61, 1ર,પ98 રૂપિયાની છેતરપિંડીની ફરિયાદ નોંધાતા સમગ્ર પંથકમાં ચકચાર મચી જવા પામી છે.